《次程右史韵送僧南游问果佛日》
宋代·史尧弼

问讯风颠妙喜师，天真海北看孤飞。
如何指是无还地，却作梅州万里归。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。